ناتو عمومی منشی سی ینس استولتنبرگ بوگون افغانستانگه قیلگن سفری دایره سیده افغانستان جمهوررئیسی محمد اشرف غنی بیلن اورتاق بیر مطبوعاتی کنفرانس ترتیب له دی.
استولتنبرگ خوددی شوو مطبوعاتی کنفرانس جریانیده بیرگن بیانات لریده, طالبان و باشقه قوراللی گروه لر نی افغانستانلیک لرنی اولدیریش نی توخته تیب تینچلیک پروسه سی گه قوشیلیش گه چقیردی.
عینی دمده استولتنبرگ, اوتمیش بیلن سالشتیریلگنده حاضرگی کونده افغانستانده تینچلیک نینگ اورنه تیلیشی اوچون امکانیت لرنینگ یخشیراق ایکن لیگی نی معلوم قیلدی.
استولتنبرگ, تینچلیک مذاکره لری نینگ همه نی قمریدیگن حالده افغانستانلیک لرنینگ اوزی تامانیدن باشقریلیشی کیره ک ایکن لیگی نی بیلدیردی.
بوندن تشقری استولتنبرگ, منطقه اولکه لری نینگ افغانستانده تینچلیک نینگ اورنه تیلیشی بوییچه مثبت رول اوینشی کیره ک ایکن لیگی نی بیلدیررایکن, اوشبو اولکه لرنی ترورچی لرنی حمایت قیلمس لیککه چقیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
